9.10.2014 Den Europæiske Unions Tidende L 293/15 KOMMISSIONENS GENNEMFØRELSESFORORDNING (EU) Nr. 1059/2014 af 8. oktober 2014 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea ()), særlig artikel 13, stk. 1, litra d) og e), og ud fra følgende betragtninger: (1) — Bilag IV til forordning (EF) nr. 329/2007 indeholder en liste over de personer, enheder og organer, som på grundlag af beslutninger truffet af enten den sanktionskomité, der er nedsat i henhold til FN's Sikkerhedsråds resolution 1718 (2006) om Den Demokratiske Folkerepublik (i det følgende benævnt sanktionskomitéen) eller af FN's Sikkerhedsråd i henhold til punkt 8, litra d), i FN's Sikkerhedsråds resolution 1718 (2006) er omfattet af indefrysningen af pengemidler og økonomiske ressourcer i henhold til nævnte forordning. (2) — Den 28. juli 2014 besluttede sanktionskomitéen at godkende tilføjelsen af en ny enhed til den konsoliderede liste over personer og enheder, der er omfattet af restriktive foranstaltninger. Bilag IV til forordning (EF) nr. 329/2007 indeholder en liste over de personer, enheder og organer, som Rådet har udpeget i henhold til artikel 15, stk. 1, litra a), i Rådets afgørelse 2013/183/FUSP om restriktive foranstaltninger over for Den Demokratiske Folkerepu- blik Korea (?) i overensstemmelse med beslutninger truffet af sanktionskomitéen eller FN's Sikkerhedsråd. Bilag IV bør derfor ændres. (3) — Den 30. juli 2014 ajourførte sanktionskomitéen de identificerende oplysninger vedrørende en række personer og enheder, der er omfattet af restriktive foranstaltninger. Den 8. oktober 2014 besluttede Rådet på grundlag af sank- tionskomitéens beslutning at () ændre oplysningerne om en række enheder på listen over personer, enheder og organer, der er omfattet af indefrysningen af pengemidler og økonomiske ressourcer. Bilag IV til nævnte forord- ning bør derfor ændres. (4) — Bilag V til forordning (EF) nr. 329/2007 indeholder en liste over personer, enheder og organer, som ikke er opført på listen i bilag IV, og som i henhold til artikel 15, stk. 1, litra b), i Rådets afgørelse 2013/183/FUSP er udpeget af Rådet. Den 9. oktober 2014 besluttede Rådet at slette en person fra listen i bilag V. Bilag V bør derfor ændres. (5) — For at sikre, at foranstaltningerne i denne forordning er effektive, bør den træde i kraft øjeblikkeligt — VEDTAGET DENNE FORORDNING: Artikel 1 I forordning (EF) nr. 329/2007 foretages følgende ændringer: (1) Bilag IV ændres i overensstemmelse med bilag I til nærværende forordning. (2) Bilag V ændres i overensstemmelse med bilag II til nærværende forordning. () EUTL 88 af 29.3.2007, . 1. () EUTL 111 af 23.4.2013, s. 52. () Rådets afgørelse 2014/700/FUSP af 8. oktober 2014 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea (se side 34 i denne EUT).